Väinö Linna

Väinö Valtteri Linna syntyi 20.12.1920 Urjalassa. Hän vietti lapsuutensa maaseudulla ja 18-vuotiaana muutti kaupunkiin töiden perässä. Hän oli myös osallisena jatkosodassa ja sodan jälkeen palasi takaisin Finlaysonin tehtaalle töihin. Vuonna 1954 Väinö julkaisi Tuntemattoman Sotilaan, josta tuli kiistelty teos ja myyntimenestys. Tuntemattoman Sotilaan menestystulojen ansiosta Väinö lopetti tehdastyöt, muutti maalle ja alkoi kirjoittaa Pohjantähti-trilogiaa.

Väinön perheeseen kuului Vihtori (Väinön isä), Maija Linna (Väinön äiti) sekä kymmenen lasta. Ennen Väinö Valtteria perheessä oli ollut kaksi vanhempaa Väinö -nimistä lasta, Väinö Ilmari ja Väinö Olavi. He kuitenkin kuolivat tuberkuloosiin, kuten myös Väinön veli Armas.

Väinö aloitti koulunkäynnin 8-vuotiaana, mutta koska hän oli oppinut lukemaan jo 5-vuotiaana, hän siirtyi pian toiselle luokalle. Väinö menestyi koulussa hyvin, vaikkei kuitenkaan ollut kovin innokas opiskelemaan. Hän sai osakseen huomiota jo varhain, koska hän kykeni syventymään lehden lukemiseen, vaikka ympärillä meluttiin. Hän löysi kansakoulun kirjastosta Aarresaaren kaltaisia seikkailukirjoja, sekä myös suomalaisia historiallisia romaaneja ja kertomuskokoelmia esim. Suomalaisia sankareita tai Karoliinit. Pian häntä alkoivat viehättää myös sellaiset venäläiset klassikot kuin Dostojevski ja Tolstoi.

Pian täytettyään 18-vuotta hän muutti Tampereelle, vuosi oli 1938. Siellä Väinö sai työpaikan sukulaistensa ansiosta Finlaysonin kehräämöstä. Aluksi hän työskenteli karstaamon apupoikana eli kärrärinä ja sitten hänestä tuli karstaaja ja korjausmies. Tehtaalla Väinön tovereihin kuului muun muassa Reino Siren, Kosti Itäluoto ja Rauni Ollikka. Näistä neljästä muodostui tiivis ryhmä, joka teki yhdessä töitä. Tampereella hän käytti vapaa-aikansa lukemiseen ja elokuvissa käymiseen.